લુણવસિંહમાં દેરાણીજેઠાણીના ગોખલાના નામે પ્રસિદ્ધ રચનાઓ છે ફક્ત આ બે ગોખલાના નિર્માણમાં જ અઢાર લાખ રૂપિયા ખર્ચાયા હતા. શિલ્પી શોભનદેવ અને આ મંદિર સાથે સંકળાયેલી લોકકથા માણવા જેવી છે. કહે છે કે મંદિરના નિર્માણનું કાર્ય શોભનદેવને સોંપી વસ્તુપાળ અને તેજપાળ તીર્થોની યાત્રા કરવા ઉપડી ગયા હતા. વસ્તુપાળ અને તેજપાળની પત્નીઓ સગી બહનો હતી. આ બહેનોની કેટલાક વિઘ્નસંતોષીઓએ કાન ભંભેરણી કરી. તમે ધ્યાન નહીં આપો તો આ તમારો શિલ્પી આરસના બદલે મીણ વાપરશે અને શેઠના પૈસા પાણીમાં જશે.